የምስጢራዊው ተልዕኮ ሲዝን 01 ክፍል 02 - መንፈሳዊ ዓለም - ስክርፕት

```
**ትዕይንት አንድ**

```

**ያቤጽ፦**

ስሜ ያቤጽ ያዕቆብ
ይባላል። እኔ ተወልጄ ያደኩት በክርስቲያን ቤተ ሰብ ውስጥ ሲሆን ከልጅነቴ ጀምሮ ስለ እግዚአብሔር ተሰብኬ ነው ያደኩት። ከ10
ዓመታት በፊት ከገጠመኝ ነገር የተነሳ በእግዚአብሔር ላለማመን ወስኜ ተነሳሁ። ዛሬ ግን ያንን እምነት መሠረት የሚያናጋ ነገር ገጠመኝና

እንግዲህ እንዴት ወደ ፊት መሄድ እንዳለብኝ ግን አላውቅም።

> ይህንን እያወራ ከውጪ መልአኩ ገብርኤል ያቤጽን ይዞ ከውጪ ይመጣል።
>
>

**ያቤጽ፦**

አንተ ማነህ? እስቲ
ንገረኝ ወዴት ነው ይዘህ የምትሄደኝ?

**ገብርኤል፦**

እኔ ገብርኤል
እባላለሁ። ዙሪያህን በደንብ ተመልከት (ዞሮ ሲያይ) አሁን ያለበት
በግዑዙ ዓለም ላይ እንዳይመስልህ። በመንፈሳዊ ዓለም ላይ ነህ ያለኸው።

**ያቤጽ፦**

መንፈሳዊ ዓለም
ስትልሳ? አልገባኝም በደንብ ብታስረዳኝ።

**ገብርኤል፦**

በሰው እይታ የአንተ ሥጋ በሆስፒታል ላይ ተኝቶ ነው ያለው። ነፍስህን ግን ወደዚህ
ይዤ መጥቼያለሁ።

**ያበጽ፦**

ለምን ወደዚህ አመጣህ?

**ገብርኤል**፦

እኔ አንተን ወደዚህ ይዤ ያመጣሁት፤ ከፍጥረት መጀመሪያ አንስቶ በመንፈሳዊ ዓለም
ውስጥ የሚደረግ ጦርነት አለ። አሁን ዲያብሎስ ኃይል አግኝቶ ከመንፈሳዊ ዓለም አልፎ በፍጥረታዊ ዓለም ውስጥ በመግባት ሰዎችን በክብር፣
በዝና፣ በስልጣን፣ በሐብትና በገንዘብ እያታለላቸው ለራሱ እያደረገ በውሸት ነፃነትን የሚሰጥ መስሎ እያታጠቃቸው ነው።

**ያቤጽ**፦

እና ከእኔ ምን ትፈልጋለህ?

**ገብርኤል፦**

በመንፈሳዊ ውጊያ ውስጥ አንተ የዲያብሎስ የጦር ዕቃ ስለሆንክ ያንን ለማቆምና
የእግዚአብሔር የሰላም ወንጌል መልእክተኛ እንድትሆን እፈልጋለሁ።

**ያቤጽ፡-**

አንተ በእውነት የእግዚአብሔር መልእክተኛ ብትሆን በእግዚአብሔር መኖር እንደማላምንና
በፍፁም የእግዚአብሔር አገልጋይ እንደማልሆን ማወቅ ትችል ነበርህ።

**ገብርኤል**፦

ስለ አንተ ሁሉን ነገር አውቃለሁ። ከዚህ በፊት አንተ እግዚአብሔርን ጨካኝና ስለ
አንተ የማይገደው አድርገህ የሚታስበውን ሐሳብህን ለመቀየር ፍቅሩን፣ ቸርነቱን እና ትዕግስቱን ላሳይህ። ከዚያም በኋላ በመንፈሳዊ
ዓለም ውስጥ ያለውን ጦርነት አሳይሃለሁ።

**ያቤጽ**፦ ያንን ሁሉ አይቼም እግዚአብሔርን በፈቃዴ አላገለግለውም። ምናልባት አባቴንና ልጄን
መልሶ መስጠት ብችል እንጃ ለማገልገል ምናልባት ሀሳብ ልመጣብኝ ይችላል።

**ገብርኤል**፦

አንተ በዚህ ሃሳብህ ብትፀና ወደ ከእግዚአብሔር ፍቅር ወጥተህ በጨለማ ላይ ትጣላለህ።
ያም ጨለማ ሲኦል ይባላል። ግን እግዚአብሔር አንድም ነፍስ ወደ ሲዖል እንድትወርድ አይፈልግም።

**ያቤጽ**፦

የምታሳየውን ነገር ቶሎ አሳየኝና እኔን ወደ ሥጋዬ መልስ።

**ገብርኤል**፦

እሽ ተከተለኝ…

> ብለው አብረው ሲወጡ መብራቱ ይጠፋል
>
>

## ```

```

```
**ትዕይንት ሁለት**

```

> በልሁ ከመንግስቱ እና ከግዛቸው ጋር ይገናኛል።
>
>

**በልሁ**፡-

እኔ ከእናንተ ጋር እንደተነጋገርኩት የኤድስ
በሽታ መድኃኒቱ እና ክትባቱን አዘጋጅቸያለሁ። ከዚህ በኋላ በየሆስፒታሉና በጤና ጣቢያዎች ላይ ስርጭት ማስጀመር ትችላላችሁ።

**ግዛቸው፦**

አንዳንድ ካብኔዎች ከእኛ ጋር ያሉት መድኃኒቱ
በትክክል የኤስ አይ ኤስ ጥናትና ምርምርን መስፈርት አሟልቶ አላለፈም ይላሉ። ስለዚህ ማሰራጨት ላይ ለመግባት ያስቸግራል።

**በልሁ፦**

አንተና መንግስቱን ሰው አይመርጣችሁም ነበር።
ነገር ግን እኔ ለእናንተ ድጋፍ ሆኜ ገንዘብና የሰው ኃይል ሰጥቼ ነው እንድትመረጡ ያደረኳችሁ። ከእኔ ጋር ጠላትነትን ለመፍጠር
አታስቡ።

**መንግስቱ፦**

አንተ ለእኛ ያደረከውን ነገር አንክድም ግን
ነገሩ ከባድ ነው።

**በልሁ፦**

እኔ የብዝነስ ሰው ነኝ እናንተ የፖለቲካ ስለዚህ
እኔ ብዝነሱን እናንተ ፖለቲካውን መቆጣጠር መቻል አለባችሁ። አሊያ ከእናንተ የተሻለ ሰው ሌላ ፈልጌ ማግኘቴ አይቀርም።

**ግዛቸው፦**

እኛ እስቲ እንደ አቅማችን እንሞክራለን።

**መንግስቱ፦**

አንተ ደግሞ ቀሪዎችን ካብኔዎችን ደግሞ ብታነጋግራቸው
ይሻላል።

**በልሁ፦**

ካብኔን ማናገር የእኔ ሥራ አይደለም። ስለዚህ

አሁን ሄዳችሁ ዛሬ ነገ ሳትሉ ካብኔዎችን አነጋግራችሁ ማስወሰን መቻል አለባችሁ።

> በልሁ ወጥቶ ሲሄድ እነሱም ወጥተው ይሄዳሉ … ከዚያ መብራቱ ይጠፋል…
>
>

## ```

```

```
**ትዕይንት ሶስት**

```

> ርብቃና ቤተ ሰቧ ይመጣሉ
>
>

**ራሔል፦**

ያቤጽ አሁን
ካለበት የበለጠ እየደከመ ነው ያለው ዶክተሩ ብሏል። እንግዲህ እኛ ምንም ማድረግ አንችልም። ከአቅማችን በላይ ነው።

**ርብቃ፦**

መቼም ቢሆን ከእግዚአብሔር አቅም በላይ አይሆንምና
ወደ እሱ እንፀልይ።

**ሰላም፦**

አባቴ ብዙ ጊዜ በሥራና በሩጫ ዕድሜውን ጨርሷል።
እሱ እኔን ለምን እንደማይወደኝ ለመጠየቅ እየፈለኩ አልጠየኩትም ስለዚህ አሁን ጌታ ፀሎታችንን እንዲያድን እንፀልይ (ሁሉም ስንበረከኩ)

**ራሔል፦**

ጌታችንን አባታችን ሆይ አንተ ሁሉን የምታውቅ
አምላክ ስለሆንክ እናከብርሃለን። አሁን እኛ ስለ ያቤጽ አንተን እንለምንሃለን። በሕይወት ዘመኑ አንተን ሲያገለግል ከቆየ በኋላ
ግን ከመንገድህ ወጥቶ ነበር። አሁን ግን ወደ አንተ እንድመለስ ልቡን እንድትቀየርለት እማፀንሃለሁ። ድንጋይ የሆነውን ልቡን ቀይረህ

ለአንተ እንድታዘዝ አድርገህ ቀይረህ አድነው። ጌታ ሆይ ይህንንም ለማድረግ እንደምትችል ደግሞ አምንሃለሁ። በናዝሬቱ በኢየሱስ ክርስቶስ ስም።

> መብራቱ ይጠፋል
>
>

## ```

```

```
**ትዕይንት አራት**

```

> በልሁና በቀለ ሞላ ይገናኛሉ።
>
>

**በልሁ፦**

ከካብኔዎቹ
ጋር ተነጋግሬ ከሁለት ሳምንት በኋላ መድኃኒቱ እንዲዘረጋ በፓርላማ አስወስነዋል። እንግዲህ መድኃኒቱን በመቀመምህ ሽልማት ያስፈልግሃል።
ምን እንደምትፈልግ ብቻ ንገረኝ አድርግልሃለሁ።

**በቀለ፦**

እኔና አንተ ብዙ ተነጋግረናል። መድኃኒቱ በሰው ሕይወት ላይ ጉዳት ያደርሳል።
ደግሞም 80 በመቶ የሚሆኑት የመድኃኒቱ ተጠቃሚዎች በኃይለኛ ስቃይ ውስጥ እንደሚገቡ ጥናቶቹ አረጋግጠዋል። ይህንን እያወኩ እንዴት
ለሰው እንዲሰጥ አዛለሁ።

**በልሁ፦**

ብዙ ግኝቶች
ጎጂ ጎን አሉአቸው። ስለዚህ አትስጋ። ሰው አንተን ለዘላለም የሚያስታውሰው የኤድስ መድኃኒት ያገኘ ሰው ብሎ ነው ከዚህ በኋላ።
እኔ ደግሞ አጋጣሚውን ተጠቅሜ ትርፋማ እሆናለሁ።

**በቀለ፦**

እኔ የጥናቱን

መረጃ ለጓደኛዬ ልኬያለሁ ሽልማቱ ይቅር እኔ ህልናዬን ማጽዳት አለብኝ። ስለዚህ አላደርገውም።

> ከጠባቂዎቹ እጅ ሽጉጥ ይወስድና እሱን ከቶከሰ በኋላ ሲሞት
>
>

**በልሁ፦**

እኔ ከአንተ
ጋር ወደ ፊት ብዙ ሥራ ለመሥራት አስቤ ነበር ግን ሌላ አማራጭ አልሰጠክምና በጣም ይቅርታ። እናንተ ሥጋውን ማንም እንዳያገኝ አድርጋችሁ

ቅበሩት።

> እነሱ ተሸክመው ሲወጡ
> መብራት ይጠፋል
>
>

## ```

```

```
**ትዕይንት አምስት**

```

> ያቤጽና ገብርኤል ይመጣሉ አከባቢውን ካሳየው በኋላ ባዘነ ሁኔታ
>
>

**ገብርኤል፦**

ይህ ድሮ
ኤዴን ገነት ያለበት ቦታ ነበር። በዚህ የነበረው ውቤት በቃላት  የሚገለጽ
አልነበረም። ነገር ግን ሰይጣን ሄዋንን አታልሎአት የተከለከለውን ፍሬ ስለበላች ውቤቱ ቀርቶ የስቃይ ቦታ ሆኗል። አንተ አሁን ንስሐ
ገብተህ ወደ ሥጋህ ተመልሰህ የሰይጣንን ሃሳብ ካልተዋጋህ ፍፃሜህ ከሲዖል ይሆናል? ሲዖል ደግሞ እንደምታስበው አይደለም። በጣም
ክፉ የሆነና የስቃይ ቦታ ነው።

**ያቤጽ፦**

የማይወደኝ ጌታ ባሪያ ከመሆን በሲዖል መጣልን እመርጣለሁ። ተወኝ ወደ ሲዖል ሊሄድ።

> ከውጭ አጋንንቶች ይመጣሉ ከገብርኤል ጋር እየተዋጉ እያለ ያቤጽ አምልጦ ለመሄድ
> ሲል ወደ አጋንንቶች እጅ ይገባል። እነሱ ይዘው ይሄዳሉ።
>
>

**ገብርኤል፦**

ከእነሱ

ጋር አትሂድ ና ተመለስ እያለ ይከተለዋል።

> መብራት ይጠፋል።
>
>

## ```

```

```
**ትዕይንት ስድስት**

```

> ሉስፈር በዙፋኑ ተቀምጦ ባለበት አጋንንቶቹ ያቤጽን ይዘው ይመጣሉ። ከሰገዱ በኋላ
> ይነሳሉ
>
>

**ሉስፈር፦**

እናንተ
ትዕዛዜን አክብራችሁ የዚህን ሰው ነፍስ ወደ እኔ አምጥታችኋልና ደግ አደረጋችሁ። የዚህን ሰው ነፍሱን በደንብ ትኩር ብዬ ሳይ በመጀመሪያ
እግዚአብሔር ላይ ትልቅ ጥላቻ ነበረው፤ አሁን ግን ያ ጥላቸው እየደበዘዘ እንዳለ አያለሁ። ስለዚህ እንዳያመልጥ ወደ ሲዖል ቶሎ

ብላችሁ ውሰዱት።

> እነሱ ይዘው ሲወጡ በልሁ ይመጣል።
>
>

**ሉስፈር፦**

አንተ በልሁ
ያ መድኃኒት ስርጭቱ ምን ደረሰ።

**በልሁ፦**

የመድኃኒቱ
ስርጭት እስከ ሁለት ሳምንት ድረስ እንድጀመር ተወስኗል። ስለዚህ ችግር የለም።

**ሉስፈር፦**

እንዲህ
ከሆነ ጥሩ። ብዙ ሰው ከመድኃኒቱ ሲቃይ የተነሳ ጌታቸውን ሲክዱና ለእኔ እጅ ሲሰጡ ታየኝ። በቃ ከ2 ሳምንት በኋላ ከዚህ እስር
እፈታለሁ። ወደ ምድር ወጥቼ መመላለስ እጀምራለሁ።

**በልሁ፦**

አሁን እኔ
ምን ማድረግ አለብኝ?

**ሉስፈር፦**

ሂድና የመድኒቱ
ስርጭት በዕቅዱ መሠረት ያለ አንዳች መጓተት እንዲከናወን አደርግ አስፈላጊ ከሆነ የሚቃወሙህን በሙሉ አስገድላቸው።

**በልሁ፦**

እሽ አለቃዬ

> ብሎ ወጥቶ ሲሄድ
> መብራት ይጠፋል።
>
>

## ```

```

```
**ትዕይንት ሰባት**

```

> በሆስፒታሉ ውስጥ ያቤጽን እየተከታተሉ ይታያሉ
>
>

> ብዙ መድኃኒት ሰጥቶ ብዙ ከታገሉ በኋላ
>
>

**ዶክተር፦**

ነርስ በቃ ከአቅሜ
በላይ ነው።

**ነርስ፦**

ስትልሳ

**ዶክተር፦**

በቃ ይህንን ሰው

ማዳን አልችልም። ብዙ ታግያለሁ ግን ከአቅሜ በላይ ስለሆነ ለቤተሰቦቹ ንገር ከዚያም ኦክስጅኑን ንቀይ

> ብሎ ወጥቶ ሲሄድ
>
>

> መብራት ይጠፋል
>
>

## ```
ይቀጥላል . . .

```